stanford-oval/wikipedia huggingface dataset:
שיגיונות זיגפלד
תוכנית הרדיו

התוכנית "The Ziegfeld Follies of the Air" (שיגיונות זיגפלד באוויר) שודרה ב-CBS מדי יום א' בערב בשנת 1932. לאחר מותו של זיגפלד הופסק שידור התוכנית והיא התחדשה לכחצי שנה ב-1936. במעבר למדיו החדש התבססה התוכנית על קטעי מוזיקה ומערכונים שהמוצלח בהם היה "בייבי סנוקס", דמות פעוטה כביכול (בגילומה של פאני ברייס) שניהלה דיאלוגים שנונים בטון ילדותי עם "אביה" (בגילומו של אלן ריד) והפכה ללהיט. הדיאלוגים כללו סדרת שאלות "תמימות" שהובילו את האב למבוכה ולהסתבך בלשונו, דבר שגרר עוד פרץ שאלות, שהציגו את המוסכמות החברתיות באור מגוחך. כמו כן הופיעו בתוכנית כוכבים אורחים כפרנק סינטרה, בינג קרוסבי, בוב הופ, תזמורתו של פול וייטמן ועוד.
סרטים

שיגיונות זיגפלד הגיעו למסך הגדול פעמיים. בשנת 1936 הופק הסרט "זיגפלד הגדול", ביוגרפיה מוזיקלית של זיגפלד. הסרט זכה בפרס אוסקר לסרט הטוב ביותר וזיכה את לואיז ריינר (בתפקיד אשתו הראשונה אנה הלד) בפרס אוסקר לשחקנית הטובה ביותר ואת רוברט לאונרד בפרס אוסקר לבמאי הטוב ביותר.
פעם נוספת הופיע המופע בקולנוע בסרט "שיגיונות זיגפלד", שהיה סרט רביו מוזיקלי בבימויו של וינסנט מינלי עם שלל קטעי הופעה בכיכובם של ג'ין קלי, פרד אסטר, ג'ודי גרלנד, ריי בולג'ר, פאני ברייס, אסתר ויליאמס, לוסיל בול, קתרין גרייסון ועוד.
רוברט נימו

| --- | --- |

 לידה:  22 בנובמבר 1893 איינסלי, קווינסלנד
 פטירה:  4 בינואר 1966 (בגיל 72) רוואלפינדי, פקיסטן 
 מדינה:  אוסטרליה
 השכלה:  המכללה הצבאית המלכותית 
 בת זוג:  ג'ואן מרגרט "פגי" קנינגהם מרי דונדאס פייג'
 מספר צאצאים:  4
 השתייכות:  צבא אוסטרליה 
 דרגה:  lieutenant general 
 פעולות ומבצעים
 מלחמת העולם השנייה 
 עיטורים
 מפקד במסדר האימפריה הבריטית  ציון לשבח 
 
לוטננט גנרל רוברט הרולד "פוט" נימו (באנגלית: Robert Harold "Putt" Nimmo;‏ 22 בנובמבר 1893 – 4 בינואר 1966) היה חייל בצבא אוסטרליה במלחמת העולם הראשונה ובמלחמת העולם השנייה. בנוסף הוא היווה כמשקיף מאו"ם בקשמיר.
ביוגרפיה

רוברט נולד באיינסלי (אנ'), בצפון קווינסלנד. רוברט היה החמישי מבין תשעת ילדיהם של ג'יימס ראסל נימו, רועה צאן מסקוטלנד, ואשתו ילידת ויקטוריה מרי אן אלינור לת'ברידג'. רוברט התחנך בשנים 1904-1911 בבית הספר סאות'פורט (אנ'). ב-7 במרץ 1912 הוא נכנס למכללה הצבאית המלכותית בדנטרון (אנ').
בפברואר 1915 הצטרף נימו לרגימנט הפרשים הקלים ה-5, וב-20 במאי נחת בגליפולי כמפקד כוח. הוא מונה לשלישו של הרגימנט, ופונה לבריטניה עם קדחת אנטרית בסוף אוגוסט. הוא עבר למצרים במאי 1916 ושירת לאורך כל המערכה על סיני וארץ ישראל במגוון תפקידי מטה ופיקוד בטייסת על הפרש הקל ה-5, חטיבות הפרשים הקלים ה-1 וה-2 ובריגדת הרגלים הבריטית ה-160. הוא הועלה לדרגת מייג'ור ביולי 1917, הוזכר בשיגור ושב לאוסטרליה בפברואר 1919. נימו חזר לשירות בכוחות הצבא הקבועים ומשנת 1920 הדריך בדנטרון.
ב-25 ביוני 1921, נשא רוברט לאישה את ג'ואן מרגרט "פגי" קנינגהם. נולדו להם בן אחד ובת. במרץ 1940 מתה פגי. הצבא העביר את נימו לבריזבן. ב-10 בפברואר 1942, הוא נשא לאישה את מרי דונדאס פייג' בת ה-26 מקווינסלנד. נולדו להם שני ילדים. בנו ג'יימס, מנישואיו הראשונים, נהרג בעת שירותו בחיל האוויר המלכותי האוסטרלי בשנת 1944.
הוא ייצג את אוסטרליה בהוקי בשנים 1927, 1930 ו-1932, ושיחק הוקי, רוגבי, קריקט, טניס ופולו עבור ויקטוריה.
כלוטננט קולונל במטה דיוויזיית הפרשים ה-1 בסידני, עם פרוץ מלחמת העולם השנייה, הוחזק נימו, כמו רוב קציני הפרשים הבכירים האחרים, באוסטרליה כדי לסייע בפיתוח יכולת שריון מודרנית. נימו הועלה לדרגת קולונל בספטמבר 1941 ולדרגת בריגדיר גנרל בינואר 1942. בשנים 1942 ו-1943 פיקד על חטיבת הפרשים ה-4, הבריגדה המשוריינת ה-1 והבריגדה המוטורית ה-1. בשנים 1943–1945 הוא היה בריגדיר במטה הכללי של הקורפוס האוסטרלי ה-3, הארמייה האוסטרלית ה-2 וכוח הטריטוריה הצפונית, לפני שפיקד על אזור הבסיס האוסטרלי ה-4 בגינאה החדשה ושירת במפקדת הארמייה האוסטרלית ה-1 בלאה.
בתום המלחמה קיבל נימו את הפיקוד על חטיבת הרגלים ה-34 במורוטאי, המערך הראשון של הצבא הסדיר האוסטרלי, שהמתין לקחת חלק בכיבוש יפן. בינואר 1946 הרשים רבים, כולל החיילים עצמם, בטיפולו ב"מרד מורוטאי (אנ')", כאשר הכוחות התקרבו למרד בשל עיכובים וביקורת ציבורית. חודש לאחר מכן הוביל את הבריגדה ליפן. שלושה חודשים לאחר מכן חזר לאוסטרליה והועלה לדרגת מייג'ור גנרל כמפקד פיקוד הצפון בבריזבן. הוא מונה לתפקיד ה-C.B.E ב-1950, ופרש מהצבא בנובמבר.
בסוף אותה שנה, בעקבות מותו של מפקד המגשרים אשר נהרג בהתרסקות מטוס, בעיקר בגלל המתווך מטעם האו"ם סר אוון דיקסון (אנ') בהסדר בקשמיר, חיפש האו"ם אוסטרלי שישמש כמשקיף הצבאי הראשי של קבוצת המשקיפים הצבאיים של האו"ם בהודו ובפקיסטן. עם ניסיונו הרחב ואישיותו הרגועה והנחושה, נבחר נימו. הוא הגיע לקשמיר בנובמבר 1950, וכעבור שלושה חודשים הצטרפה אליו אשתו. גם ילדיהם בילו בקשמיר. תפקידה של קבוצת המשקיפים היה לפקח על קו הפסקת האש בין הכוחות ההודים והפקיסטניים, רובו בהרים סלעיים. נימו רכש מוניטין כמנהל חרוץ ויעיל. הוא היה משקיף צבאי אידיאלי, "מופת של תקיפות, טאקט ושתיקה", כפי שכתב אחד הצופים. הוא ביקר בקביעות מפקדים מקומיים לאורך הקו.
רמניקו ולצ'ה

| --- | --- |
סמל רמניקו ולצ'הסמל רמניקו ולצ'ה
ביתו של אנטון פאן ברמניקו ולצ'ה
ביתו של אנטון פאן ברמניקו ולצ'ה
 מדינה:  רומניה רומניה
 מחוז:  מחוז ולצ'ה
 חבל ארץ:  מונטניה
 ראש העיר:  יון ג'יג'י מאטֶיי (זמני) - PSD - החל ממרץ 2014
 בירת העיר:  רמניקו ולצ'ה 
 שטח:  89.50 קמ"ר
 גובה:  250.000000 מטרים
 אוכלוסייה:  ‏
  ‑ בעיר:  93,151 (1 בדצמבר 2021)
  ‑ צפיפות:  1,203 נפש לקמ"ר (2002)
 קואורדינטות:  45°06′N 24°18′E﻿ / ﻿45.1°N 24.3°E﻿ / 45.1; 24.3
 אזור זמן:  UTC +2
 http://www.primariavl.ro
  מפת מיקום  מפה מפורטת   (למפת רומניה מוגדלת) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור רמניקו ולצ'ה(למפת רומניה רגילה) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור רמניקו ולצ'ה  he tabBackground:;tabBorder:#aaa;defaultTab:0;
 
רמניקו ולצ'ה (ברומנית: Râmnicu Vâlcea), על גדת נהר אולט, היא העיר הגדולה (107,726 תושבים) ביותר במחוז ולצ'ה, שבמערב חבל מונטניה ברומניה. קיומו של יישוב במקום תועד לראשונה בכתובים ב-1388.
ערים תאומות

סרביה קרושבץ, סרביה
רגרסיה מקומית

שימוש ב-LOESS על אוכלוסיית נקודות שנדגמו מפונקציית גל של סינוס בתוספת רעש עם התפלגות אחידה.
רגרסיה מקומית - LOESS ו-LOWESS (קיצור של Locally weighted scatterplot smoothing; החלקת תרשים פיזור בשקלול מקומי) הן שתי שיטות א-פרמטריות נפוצות המשלבות מספר רב של מודלי רגרסיה ומבוססות על מודל שכן קרוב.
שיטת " LOESS" היא הכללה מאוחרת של שיטת "LOWESS".
"LOESS" ו- "LOWESS" נבנו על שיטות "קלאסיות" כגון רגרסיית הריבועים הפחותים, ליניארית ולא ליניארית.
הן מטפלות במצבים שבהם השיטות הקלאסיות אינן מתפקדות היטב או שלא ניתן ליישמן ביעילות. "LOESS" משלבת בין הפשטות של רגרסיית הריבועים הפחותים הליניארית יחד עם הגמישות של הרגרסיה הלא ליניארית. היא עושה זאת על ידי התאמה של מודלים פשוטים לתת-מדגמים של נתונים מקומיים כדי לבנות פונקציה המתארת את החלק הקבוע של השונות בנתונים, נקודה אחר נקודה. אחד היתרונות העיקריים של שיטה זו הוא שמנתח הנתונים לא נדרש להגדיר פונקציה כללית שתתאים בין המכלל מדגם הודל לנתונים, אלא רק בין המחלקי המדגםתונים.
ה"מחיר" עבור תכונות אלה הוא מספר חישובים מוגבר. בגלל החישובים האינטנסיביים, "LOESS" הייתה כמעט בלתי אפשרית לשימוש מבחינה פרקטית בעידן שבו רגרסיית הריבועים הפחותים פותחה. רוב השיטות המודרניות האחרות למידול תהליכים דומות ל-"LOESS" בהקשר זה. שיטות אלה עוצבו באופן מכוון על מנת לנצל את היכולת החישובית הקיימת כדי להשיג מטרות שלא הושגו בקלות על ידי השיטות המסורתיות.
עקומה חלקה העוברת דרך קבוצת הנקודות הניתנות כמידע שחושבה באמצעות טכניקה סטטיסטית זו, נקראת עקומת LOESS, ובפרט כאשר כל ערך מוחלק מתקבל על ידי רגרסיית ריבועים פחותים ריבועית משוקללת על טווח של ערכי קריטריון הפיזור על ציר ה-Y. כאשר כל ערך מוחלק מתקבל על ידי רגרסיית ריבועים פחותים משוקללת על פני הטווח מתקבלת עקומת LOWESS; עם זאת, יש המתייחסים אל LOWESS ו-LOESS כמילים נרדפות.
הגדרה של מודל LOESS

שיטת LOESS אשר הוצעה במקור על ידי מדען המחשב האמריקני ויליאם קליבלנד (William_S._Cleveland) (1979) ופותחה בהרחבה בהמשך על ידי קליבלנד ודבלין (Susan_J._Devlin) (1988), מוכרת גם כרגרסיית פולינומים מקומית משוקללת. בכל נקודה בנתונים, מותאם פולינום מדרגה נמוכה לתת-קבוצה של הנתונים המכילה ערכים של משתנים מסבירים סביב הנקודה אשר תגובתה נאמדת. הפולינום המותאם, המשתמש בשיטת הריבועים הפחותים המשוקללת, נותן משקל גבוה יותר לנקודות סביב אותה נקודה מגיבה ונאמדת, ומשקל מופחת לנקודות הרחוקות ממנה. הערך של פונקציית הרגרסיה עבור כל נקודה מושג על ידי חישוב של הפולינום המקומי ומשתמש בערכי המשתנים המסבירים עבור אותה נקודה בנתונים.
התאמת ה- LOESS מסתיימת לאחר שערכי פונקציית הרגרסיה חושבו עבור כל אחת מה-N נקודות נתונים. הרבה מהפרמטרים של שיטה זו, כמו דרגתו של המודל הפולינומי והמשקלים, הם גמישים. טווחי הפרמטרים עבור כל חלק של השיטה, וערכי ברירת-מחדל טיפוסיים, יידונו בהמשך.
תת-קבוצות של נתונים מקומיים

תת-קבוצות הנתונים הבאים לידי שימוש בכל התאמה של הריבועים הפחותים המשוקללים למודל LOESS נקבעים על ידי אלגוריתם השכן הקרוב. קלט המשתמש לתהליך נקרא "רוחב סרט" או "פרמטר החלקה" וקובע מאיזו סביבה נלקחים הנתונים המשמשים להתאמה של כל פולינום מקומי. פרמטר ההחלקה, α, הוא מספר בין 1 ל- (λ+1)/n כאשר λ מסמן את דרגת הפולינום המקומי. הערך α מציין את החלק של הנתונים המשמשים בכל התאמה. תת-קבוצות הנתונים המשמים לכל התאמת ריבועים מופחתים משוקללת כוללים n×α נקודות (מעוגלות למספר השלם הגדול הבא) של ערכי המשתנים המסבירים הקרובים ביותר לנקודה בה התגובה מוערכת.
α נקרא מקדם החלקה מכיוון שהוא שולט בגמישות של פונקציית רגרסיית LOESS. ערכים גבוהים של α יוצרים פונקציית החלקה בעלת תנודתיות נמוכה בתגובה לתנודתיות בנתונים. ה- α הקטן, מסמל את ההתאמה הקרובה ביותר של פונקציית הרגרסיה לנתונים. שימוש בערך קטן מדי של פרמטר החלקה אינו רצוי, עם זאת, שכן פונקציית הרגרסיה בסופו של דבר תתחיל ללכוד את השגיאה האקראית בנתונים. ערכים שימושיים של פונקציית החלקה בדרך כלל נמצאים בטווח של 0.25-0.5 עבור מרבית יישומי ה-LOESS.
דרגות של פולינומים מקומיים

הפולינומים המקומיים המתאימים לכל תת-קבוצה של נתונים הם כמעט תמיד מדרגה ראשונה או שנייה, כלומר, ליניאריים (במובן של קו ישר) או ריבועיים. שימוש בפולינום מדרגה אפס הופך את LOESS לממוצע נע משוקלל.
מודל פשוט מסוג זה יכול לעבוד טוב במצבים מסוימים, אבל לא תמיד מצליח אמוד את הפונקציה הבסיסית בצורה מספיק טובה. פולינומים מדרגות גבוהות יותר יעבדו בתאוריה, אבל יניבו מודלים שהם לא באמת ברוח מודל LOESS. LOESS מבוססת על הרעיון שכל פונקציה יכולה להיאמד היטב על ידי פולינום מרמה נמוכה ומודלים פשוטים כאלה יכולים להתאים לנתונים בקלות. פולינומים מדרגה גבוהה יהיו בעלי נטייה להתאמת יתר של הנתונים בכל סט ולאי יציבות מספרית שעלולה לפגום בדיוק האומדנים.
פונקציית משקל

כמוזכר לעיל, פונקציית המשקל מחלקת את רוב המשקל לנקודות סביב הנקודה הנאמדת ונותנת פחות משקל לנקודות הרחוקות ממנה. השימוש במשקלים מבוסס על הרעיון שהנקודות הקרובות אחת לשנייה בחלל המשתנים המסבירים נוטות להיות קשורות זו לזו בצורה קלה יותר מאשר הנקודות שרחוקות מחלל זה. בעקבות הגיון זה, נקודות אשר סביר להניח שיעקבו אחרי המודל המקומי בצורה הטובה ביותר ישפיעו על הפרמטר האומד את המודל המקומי בצורה הטובה ביותר. נקודות שסביר להניח שיתאימו פחות למודל המקומי, ישפיעו פחות על הפרמטר האומד של המודל המקומי.
פונקציית המשקל המסורתית בה משתמש מודל LOESS היא פונקציית משקל תלת-קובייתית (אנ'):
w(x)=(1-|x|^{3})^{3}I[|x|<1]
כאשר x מתאר את המרחק מהנקודה הנאמדת, מנורמל בין 0 ל-1.
עם זאת, ניתן להשתמש בכל פונקציית משקל אחרת העונה על המאפיינים שהציג קליבלנד (1979) . המשקל עבור נקודה ספציפית בכל מרחב מקומי של תתי נתונים שהוא, מושג על ידי הערכה של פונקציית המשקל במרחק בין הנקודה הספציפית לנקודת האמידה, לאחר דירוג המרחק כך שהמרחק המקסימלי המוחלט של הנקודות על פני תתי הנתונים הוא בדיוק אחד (1).
יתרונותיו של LOESS

היתרון הגדול של LOESS על פני שיטות אחרות, הוא שלא נדרשת בחירה והגדרה פרמטרית של פונקציה כדי להתאים את המודל לכל הנתונים במדגם. במקום זאת, צריך רק לספק ערך של פרמטר החלקה ואת הדרגה של הפולינום המקומי. בנוסף, LOESS היא מאוד גמישה, מה שהופך אותה לאידיאלית למידול תהליכים מורכבים שאין עבורם מודלים תאורטיים קיימים. שני יתרונות אלה, בשילוב עם הפשטות של השיטה, הופכים את LOESS לאחת משיטות הרגרסיה המודרניות האטרקטיביות ביותר ליישומים המתאימים למסגרת הכללית של רגרסיית הריבועים הפחותים ובעלי מבנה דטרמיניסטי מורכב.
LOESS גם נהנה מיתרונות רבים המשותפים לשיטות אחרות המבוססות על רגרסיית ריבועים פחותים ליניארית, למרות שבמקרה של LOESS, הקשר לשיטה זו פחות ברור ומיידי. היתרון החשוב ביותר מתוך אלה הוא היכולת לבסס תאורתית חישובי אי ודאות לתחזית וכיול. ניתן להרחיב בדיקות רבות אחרות ונהלים המשמשים לתיקוף מודלים ריבועים פחותים כך שיחולו גם על מודל LOESS.
חסרונותיו של LOESS

LOESS עושה שימוש פחות יעיל בנתונים מאשר שיטות ריבועים פחותים אחרות. היא דורשת מדגמים די גדולים של נתונים כדי לייצר מודלים טובים, היות שהיא מסתמכת על מבנה נתונים מקומי בעת ביצוע ההתאמה המקומית. לפיכך LOESS מספקת ניתוח נתונים פחות מורכב בתמורה לעלויות נסיוניות גבוהות יותר.
חיסרון נוסף של LOESS הוא עצם העובדה שאינה מספקת פונקציית רגרסיה שמיוצגת בקלות על ידי מודל מתמטי, דבר המקשה על ייצוג והעברה של תוצאות הניתוחים לאנשים אחרים. כדי להעביר את פונקציית הרגרסיה לאדם אחר, יידרש להעביר לו גם את ערכת הנתונים והתוכנה לחישוב LOESS. ברגרסיה לא ליניארית, מצד שני, יש צורך לרשום את הצורה הפונקציונלית בלבד כדי לספק אמדנים של הפרמטרים הלא ידועים והאי ודאות הנאמדת.
מעבר לכך, LOESS היא שיטה עתירת חישובים והיא נוטה להשפעות של חריגים על הנתונים הנמדדים, כמו בשיטות ריבועים פחותים אחרות. 
קיימת גם גרסה רובוסטית (חזקה) איטרטיבית ל- LOESS ‏(Cleveland 1979) אשר מיועדת לשימוש והפחתת רגישות לחריגים, אך יחד עם זאת, עדיין הרבה מאוד חריגים קיצוניים מסוגלים לבוא לידי ביטוי, על אף השיטה הרובסטית.
ראו גם

סטטיסטיקה א-פרמטרית
רגרסיה ליניארית
רגרסיה ליניארית פשוטה
הערות שוליים

↑  John Fox, Nonparametric Regression: Appendix to An R and S-PLUS Companion to Applied Regression, January 2002
↑  William S. Cleveland, Robust Locally Weighted Regression and Smoothing Scatterplots, Journal of the American Statistical Association 74, 368, 1979, עמ' 829-836 doi: 10.1080/01621459.1979.10481038
↑  Cleveland, W. S. & Devlin, S. J. (1988). "Locally weighted regression: An approach to regression analysis by local fitting". Journal of the American Statistical Association. 83: 596–610. doi:10.1080/01621459.1988.10478639.{{cite journal}}:  תחזוקה - ציטוט: multiple names: authors list (link)
רוני פורוקארה

רוני פורוקארה (בפינית: Roni Porokara; נולד ב-12 בדצמבר 1983) הוא כדורגלן עבר פיני יהודי ששיחק בעמדת הקשר ההתקפי. פורוקארה הוא השחקן היהודי הראשון ששיחק בנבחרת פינלנד מאז 1949.
קריירה

פורוקארה שיחק בכמה קבוצות נוער וקיבל את ההזדמנות הראשונה לשחק במדי קבוצת מקצוענית ב-15 במאי 2003, במדי קבוצת המנלינה, נגד קבוצת קופס בליגה הפינית.
בגיל 25 שיחק לראשונה במדי נבחרת פינלנד במשחק ידידות נגד נבחרת שוודיה. את שער הבכורה שלו בנבחרת כבש במשחק ידידות נגד נבחרת יפן, וכן כבש נגד נבחרת ויילס במוקדמות מונדיאל 2010. בסך הכל לזכותו חמישה שערים ב-23 הופעות במדי הנבחרת.
בעונת 2008 עבר פורוקארה לשחק במדי קבוצת אורברו ס.ק. מצמרת ליגת העל השוודית. בשנת 2010 עבר לשחק בקבוצת בירשחוט הבלגית, במדיה שיחק 29 משחקים שבהם כבש 3 שערים.
באוגוסט 2012 הגיע לישראל וחתם בעירוני קריית שמונה, במדיה שיחק בשלושה משחקים בליגת העל ובשני משחקי גביע הטוטו, ובינואר 2013 שוחרר מהקבוצה.
באפריל 2013 חתם בהונקה, בקיץ 2014 חתם בה.י.ק. הלסינקי ובשנת 2015 שב להונקה ולאחר תקופה קצרה פרש ממשחק פעיל.
רובן דה לה רד

רובן דה לה רד גוטיירס (בספרדית: Rubén de la Red Gutiérrez; נולד ב-5 ביוני 1985 במוסטולס שבספרד) הוא כדורגלן עבר ספרדי ששיחק בעמדת הקשר בריאל מדריד, בחטאפה ובנבחרת ספרד. כיום מאמן כדורגל.
הוא גדל במחלקת הנוער של ריאל מדריד, ובשנת 2007 עבר לחטאפה. עם חזרתו לריאל מדריד בעונה שלאחר מכן סבל ממחלת לב חמורה, שהשביתה אותו לשנתיים והביאה לפרישתו.
דה לה רד היה חלק מסגל נבחרת ספרד שזכתה ביורו 2008.
קריירת מועדונים > ריאל מדריד

דה לה רד נולד במוסטולס שבספרד. בגיל 14 הצטרף למחלקת הנוער של ריאל מדריד. בשלב כלשהו בצעירותו עבר לקבוצת הכדורגל של מוסטולס לאחר שנאמר לו בריאל מדריד כי הוא אינו טוב מספיק, אך הוא חזר למועדון במהרה. לאחר ארבע עונות במחלקת הנוער תחת רצה המאמן קיקה פלורס, שעבר לאמן את חטאפה, שדה לה רד יצטרף אליו, אך המועדון סירב.
ב-10 בנובמבר 2004 ערך דה לה רד את הופעת הבכורה שלו במועדון, כשנכנס כמחליף בדקה ה-50 בניצחון 2-1 על טנריפה במסגרת גביע המלך הספרדי. ב-22 בספטמבר 2005 ערך דה לה רד את הופעת הבכורה שלו בליגת העל הספרדית, כשנכנס כמחליף בדקה ה-88 בניצחון 3-1 על אתלטיק בילבאו. הוא ערך 2 הופעות ליגה נוספות כחילוף מאוחר בעונת 2005/2006.
לקראת עונת 2006/2007, לאחר ששיחק רוב הזמן בריאל מדריד קסטיליה, קבוצת המילואים של ריאל מדריד, נקרא דה לה רד לסגל הראשון של המועדון על ידי המאמן פאביו קאפלו. ב-9 בנובמבר 2006 הבקיע דה לה רד את שער הבכורה שלו במועדון, בניצחון 5-1 על אסיחה במסגרת גביע המלך הספרדי. הוא ערך 7 הופעות ליגה בעונה זו, בה זכתה ריאל מדריד באליפות ספרד. בחודש יולי 2007 חידש דה לה רד את חוזהו במועדון עד לשנת 2011.
קריירת מועדונים > חטאפה

ב-31 באוגוסט 2007 עבר דה לה רד לחטאפה, גם היא קבוצה מליגת העל הספרדית, כאשר לריאל מדריד ישנה האפשרות לרכוש אותו במשך השנתיים הבאות. ב-16 בספטמבר ערך דה לה רד את הופעת הבכורה שלו במועדון, כששיחק 55 דקות בהפסד 1-0 לאספניול במסגרת המחזור הראשון בליגה. ב-22 בדצמבר הוא הבקיע את שער הבכורה שלו במועדון ובליגת העל הספרדית, שער בדקה ה-85 בניצחון 2-0 על אלמריה במסגרת המחזור ה-17. בעונתו היחידה במועדון ערך דה לה רד 31 הופעות ליגה, בהן הבקיע שלושה שערים.
במהלך העונה נאלץ דה לה רד לשחק בין היתר כבלם בשל פציעות של חבריו לקבוצה. הופעה זכורה בתפקיד זה היא הופעתו במשחק הגומלין של שלב רבע הגמר של גביע אופ"א נגד באיירן מינכן, בו הורחק בדקה השישית. בטורניר זה הבקיע 3 שערים ב-11 הופעות.
קריירת מועדונים > החזרה לריאל מדריד והפרישה

בחודש מאי 2008 אישר נשיא ריאל מדריד, רמון קלדרון, כי דה לה רד יחזור לקבוצה לקראת עונת 2008/2009. ב-24 באוגוסט הבקיע דה לה רד את שערו הראשון מאז חזרתו למועדון, שער בדקה ה-87 בניצחון 4-2 על ולנסיה במסגרת משחק הגומלין של הסופר קאפ הספרדי, בו זכתה ריאל מדריד לאחר שניצחה 6-5 בסיכום. ב-21 בספטמבר הבקיע את שער הבכורה שלו בליגה במדי ריאל מדריד, שער בדקה ה-53 בניצחון 2-0 על ראסינג סנטנדר במסגרת המחזור השלישי.
ב-30 באוקטובר 2008 הובהל דה לה רד לבית החולים לאחר שהתמוטט במהלך משחק נגד ריאל אוניון במסגרת גביע המלך הספרדי. בבית החולים התגלה כי הוא התעלף בשל מאמץ. ב-12 בדצמבר הודיע המועדון כי דה לה רד יחמיץ את שארית העונה כאמצעי זהירות, וכמה דיווחים בתקשורת טענו כי הוא מעולם לא יתאושש ויחזור לשחק כדורגל.
בסוף חודש יוני 2009 נערכו לדה לה רד בדיקות נוספות שקבעו חד משמעית כי הוא יחמיץ גם את עונת 2009/2010, וב-2 ביולי המועדון אישר זאת. חולצה מספר 18, שנלבשה על ידי דה לה רד, ניתנה לרכש החדש ראול אלביול, שהבטיח כי יחזיר לדה לה רד את החולצה אם וכאשר יחזור.
בחודש ינואר 2010 דווח כי ריאל מדריד ניסתה לבטל את החוזה עם השחקן, לו נשארו שנתיים בחוזה, בהן היה עתיד לקבל שכר מלא.
ב-3 בנובמבר 2010 הודיע דה לה רד על פרישה מכדורגל בגיל 25 בלבד. קודם לפרישתו הצהיר כי יישאר במועדון כמאמן נוער.
קריירה בינלאומית

דה לה רד זומן לראשונה לסגל הבוגר של נבחרת ספרד לקראת משחק הידידות נגד נבחרת איטליה ב-26 במרץ 2008, אך הוא לא שיחק באותו משחק.
על-אף שלא שיחק בנבחרת, הוא נכלל בסגל של המאמן לואיס אראגונס לקראת יורו 2008. הוא ערך את הופעת הבכורה שלו בנבחרת במשחק ידידות נגד נבחרת פרו שקדם לטורניר, והוסיף הופעה נגד נבחרת ארצות הברית.
ב-18 ביוני 2008 הבקיע דה לה רד את שער הבכורה שלו בנבחרת, שערו היחיד, שער בדקה ה-61 בניצחון 2-1 על נבחרת יוון במסגרת המחזור השלישי בשלב הבתים של יורו 2008. זו הייתה הופעתו היחידה בטורניר, בו זכתה נבחרתו.
קריירת אימון

עם פרישתו מכדורגל החל דה לה רד לאמן במחלקת הנוער של ריאל מדריד. ב-20 באוקטובר 2015 הוא מונה כמאמנה של קבוצת המילואים של חטאפה, חטאפה ב', המשחקת בליגה הספרדית השלישית.
תארים

אליפות ספרד (1): 2006/2007
הסופר קאפ הספרדי (1): 2008
אליפות אירופה (1): 2008
אליפות אירופה עד גיל 19 (1): 2004
רוברט נלר

| --- | --- |

 לידה:  9 בפברואר 1953 (בן 71) קאמפ פולק, לואיזיאנה, ארצות הברית
 מדינה:  ארצות הברית 
 כינוי:  בוב
 השכלה:  אוניברסיטת וירג'יניה  תיכון איסט לאנסינג 
 השתייכות:  ארצות הברית חיל הנחתים של ארצות הברית 
 תקופת הפעילות:  1975–2019 (כ־44 שנים)
 דרגה:   גנרל
 תפקידים בשירות
 מפקד מפקד גדוד החי"ר המשוריין ה-3 של הנחתים מפקד הדיוויזיה ה-3 של הנחתים מפקד חיל הנחתים של ארצות הברית
 פעולות ומבצעים
 מבצע מטרה צודקת מלחמת עיראק   מלחמת אפגניסטן
 עיטורים
   מדליית השירות המצוין של מחלקת ההגנה  לגיון ההצטיינות   כוכב הארד  מדליית השירות הראוי לשבח
 
רוברט ב. נלר (באנגלית: Robert B. Neller ; נולד ב-9 בפברואר 1953) הוא גנרל אמריקאי בדימוס שכיהן כמפקד ה-37 של חיל הנחתים של ארצות הברית.
ביוגרפיה

נלר נולד בבסיס הצבאי קאמפ פולק שבלואיזיאנה וגדל באיסט לאנסינג שבמישיגן. הוא בנם של דודי ורוברט. אביו שירת בצבא ארצות הברית.
לאחר שסיים את לימודי התואר הראשון באוניברסיטת וירג'יניה התגייס בשנת 1975 לחיל הנחתים למסלול קצונה ישיר. במסגרת מסלול זה עבר נלר הכשרה כלוחם וקורס קציני חי"ר. נלר שימש כמפקד מחלקה בגדוד השלישי שברגימנט הנחתים הרביעי של דיוויזיית הנחתים השלישית. שימש מפקד פלוגה בגדוד הראשון של דיוויזיית הנחתים הראשונה. בשנים 1988–1990 שימש מפקד כוח מאבטחים של הנחתים בפנמה והשתתף במבצע מטרה צודקת.
ביולי 1991 מונה למפקד גדוד החי"ר המשוריין ה-3 של דיוויזיית הנחתים הראשונה, השתתף במבצע "השבת תקווה" בסומליה. ביוני 1993 מונה לסגן מפקד רגימנט הנחתים השביעי. לאחר מספר תפקידי מטה מונה ביוני 1998 למפקד רגימנט הנחתים השישי בדיוויזיית הנחתים השנייה ולאחר מכן מילא תפקידים במטה הדיוויזיה. ביולי 2002 מונה לראש מחלקת מבצעים במטה חיל הנחתים.
ביוני 2007 מונה למפקד דיוויזיית הנחתים השלישית. באוגוסט 2009 מונה לנשיא אוניברסיטת חיל הנחתים. בינואר 2011 קודם לדרגת לוטננט גנרל ומונה לראש אגף מבצעים במטות המשולבים. ביולי 2014 למפקד פיקוד כוחות הנחתים ומפקד כוחות הנחתים בגזרת האוקיינוס האטלנטי ואירופה.
בספטמבר 2015 קודם לדרגת גנרל ומונה למפקד חיל הנחתים. הוא שירת בתפקיד עד יולי 2019.
נלר נשוי לדרסי ואב לשלושה.
הערות שוליים

↑  אביתר בן-צדף, המארינס החליפו רשמית את הנשק האישי, באתר News1 מחלקה ראשונה, 1 בנובמבר 2015.
1 2 3  East Lansing native set to become top U.S. Marine, דטרויט פרי פרס, 25 ביולי 2015
| --- | --- |
בקרת זהויות :  LCCN: no2017035733  VIAF: 254149066752865602340   WorldCat (עם VIAF): 254149066752865602340
רלף סימפסון

| --- | --- |

 לידה:  10 באוגוסט 1949 (בן 75) דטרויט, מישיגן, ארצות הברית
 עמדה:  קלע, סמול פורוורד
 גובה:  1.96 מטרים
 מספר:  10, 32, 44
 מכללה:  אוניברסיטת המדינה של מישיגן
 דראפט:  בחירה מספר 11, 1972 שיקגו בולס
 קבוצות כשחקן
 1970–1976 1976–1978 1978 1978–1979 1979:  דנוור רוקטס/נאגטס דטרויט פיסטונס דנוור נאגטס פילדלפיה 76' ניו ג'רזי נטס
 הישגים כשחקן
 5 בחירות למשחק האולסטאר של ה-ABA‏ (1972–1976) חמישיית העונה ב-ABA‏ (1976) חמישיית העונה השנייה ב-ABA‏ (1972, 1973)
רלף דרק סימפסון (באנגלית: Ralph Derek Simpson; נולד ב-10 באוגוסט 1949) הוא כדורסלן עבר אמריקאי, אשר שיחק בליגות ה-ABA וה-NBA בין השנים 1970–1979. לאורך 6 עונותיו ב-ABA השתתף 5 פעמים במשחק האולסטאר כשחקן דנוור רוקטס/נאגטס, ורשם ממוצעים כוללים של 20.4 נקודות, 4.5 ריבאונדים ו-3.9 אסיסטים למשחק.
אביה של הזמרת אינדיה ארי.
קריירת תיכונים ומכללות

סימפסון נולד וגדל בדטרויט שבמישיגן. כשחקן קבוצת הכדורסל של תיכון Pershing המקומי, זכה בשנת 1967 באליפות התיכונים של מישיגן, לצדו של ספנסר הייווד. בין השנים 1968–1970 למד באוניברסיטת המדינה של מישיגן ("מישיגן סטייט"), ובעונתו היחידה בקבוצת הכדורסל שלה, 1969/1970, העמיד ממוצעים של 29.0 נקודות ו-10.4 ריבאונדים למשחק.
קריירת משחק מקצועית

בשנת 1970, לאחר שנתיים בלבד במישיגן סטייט, החל סימפסון לשחק כדורסל באופן מקצועי, בקבוצת דנוור רוקטס מליגת ה-ABA. בעונת הרוקי שלו קלע 22.8 נקודות בממוצע למשחק, ובעונה העוקבת הפך לכוכב הבלתי מעורער של הקבוצה, קלע 27.4 נקודות בממוצע למשחק, השתתף במשחק האולסטאר של ה-ABA, ואף נבחר לחמישייה השנייה של העונה. בכל אחת מ-4 העונות הבאות נבחר להשתתף במשחק האולסטאר, ובשתיים מהן נבחר לאחת מחמישיות העונה. בעונת 1975/1976 הוליך את דנוור, תחת המאמן לארי בראון ולצדם של השחקנים דייוויד תומפסון, דן אייסל ובובי ג'ונס, למעמד גמר ה-ABA; בסדרת הגמר עצמה הפסידה הקבוצה מול ניו יורק נטס, אותה הוביל ג'וליוס ארווינג, בתוצאה 2–4. בעת מיזוג ליגות ה-ABA וה-NBA בשנת 1975, ניצב סימפסון במקום ה-13 בתולדות ה-ABA בסך נקודות בקריירה, עם 9,953, ובמקום העשירי בממוצע נקודות למשחק, עם 20.4.
בקיץ 1975 הועבר סימפסון לקבוצת עיר הולדתו, דטרויט פיסטונס, במסגרת טרייד משולש בו פול סיילאס עבר לדנוור, וקרטיס רואו עבר לבוסטון סלטיקס. לאחר כעונה וחצי בדטרויט חזר לשחק בדנוור נאגטס, הפעם במסגרת ליגת ה-NBA. עד לסיום 1977/1978 קלע 5.5 נקודות בממוצע למשחק עבור הנאגטס, אשר העפילו לגמר האזור המערבי. בשתי העונות הבאות שיחק עבור פילדלפיה 76' וניו ג'רזי נטס עד נובמבר 1979, אז שוחרר מהנטס ופרש ממשחק, בגיל 30. לאחר הצטיינותו בליגת ה-ABA, ב-4 עונותיו ב-NBA שימש סימפסון כשחקן משלים, ורשם ממוצעים צנועים של 8.4 נקודות ו-2.2 אסיסטים למשחק בלבד.
הערות שוליים

1 2  סטטיסטיקות המשחק של סימפסון ב-ABA וב-NBA, באתר basketball-reference.com
↑  סימפסון נזכר בתקופתו ב-ABA ותיכון פרשינג, באתר usatodayhss.com,‏ 16 באוגוסט 2012
↑  סטטיסטיקות המכללות של סימפסון, באתר sports-reference.com
↑  מובילי ה-ABA בסך נקודות בקריירה, באתר basketball-reference.com
↑  מובילי ה-ABA בממוצע נקודות למשחק, באתר basketball-reference.com